title: "Streetscooter"
text: "Di Streetscooter GmbH (Ain Skriifwiis StreetScooter) \u00f6n Aachen becht Elektroautos me Bateriien. Sent hok Jaaren es dit en Daachterfirma fan di D\u00fctsk Post. Uk elektrisk Lastenweelen uur bi Streetscooter becht.\n\n2020 waar bikeent, dat di Post diarme we\u0111er \u0101phual wel.\n\nHistoorie fan di Firma \n\n\u00d6n di Juuni fan 2010 heer Achim Kampker t\u00f6hop me G\u00fcnter Schuh di Firma \u00fcs en Forskingsprojekt fan di RWTH Aachen bigent. T\u00f6hop me 80 \u00fc\u0111er Firmen skul en Elektroauto fuar kuurt Waien \u00fcttaacht uur. Des Wain skul fuar 5.000 \u20ac plus Baterii (-h\u00fc\u00fcr) \u00f6nberen uur. \n\nDiarfan waar man en ain Firma. \u00d6n di Mai fan 2011 waar dit Concept Zeitgeist fuar't jest Lop weeget, \u00f6n di H\u0101refst k\u0101m di jest Streetscooter Compact \u00f6n di Internationale Automobil-Ausstellung (IAA) \u00f6n Frankfurt t\u00f6 se. Achter\u00f6n k\u0101m di Minilaster Work.\n\n2012 heer Kampker di Foriining Netzwerk f\u00fcr bezahlbare und nachhaltige Elektromobilit\u00e4t gr\u00fcnjlair en waar Fuarseeter diarfan.\n\nBi di RWTH Aachen waar me en Multimateriaal-3D-Prenter fan Stratasys en Elektroauto-Prototyp becht, en des waareti ek leenger \u00fcs jen Jaar. Des Auto wiar di Streetscooter C16, diar \u00f6n di 25. Oktoober fan 2014 \u00f6n di EuroMold weeget uur k\u00fcr.\n2014 waar uk 200 Stek fan di Minilaster Streetscooter Work becht, hurfan di Post 70 aurnoom. - Em wil di \"Work\" 2015 fuar 20.000 \u20ac forkoopi.\n\n\u00d6n di Detsembermuun koopeti di D\u00fctsk Post di Firma, wat diarfan en Daachterfirme fan di Post waar. Di Post her fuarof forsaacht en fo Elektroautos fuar jaar Pakeetb\u00f6\u00f6ren t\u00f6 fo, en dit k\u00fcr of wil nemen \u00f6nber.\n\n\u00d6n di Aprilmuun fan 2016 waar di Streetscooter Work \u00fcs Seerie bigent, en dit Jaar skul al 2.000 Autos becht uur. Em k\u00fcr da bit t\u00f6't Jen fan 2016 1.906 Autos \u00fcp Straat fo.\nEn Mef\u00f6ligster fan di Post-Fuarstant, J\u00fcrgen Gerdes sair, dat em di 70.000 Autos bi di Post wechkum en diarfuar Elektroautos laap skel. Fan 2017 \u00f6n skul al 10.000 Autos \u00f6n't Jaar becht uur. \u00d6n di Septembermuun fan 2017 her em al Kapatsiteet fuar 15.000 Autos \u00f6n't Jaar t\u00f6rocht.\n\nBi di IAA 2016 k\u00fcr di gurter Pakeetwain \"Work L\" weeget uur.\n\n\u00d6n di Aprilmuun 2017 sair di Post, dat j\u00fc en taust Fabrik fuar di Streetscooters haa wil. T\u00f6 des Tir waar uk bikeent, dat di Post dit Auto ek bluat fuar h\u00f6\u00f6rsalev bech wil. Uk Komuunen en Firmen skul dit n\u00fc \u00f6nb\u00f6\u00f6ren uur.\n\nDi Fesk-Gurthaneler Deutsche See wil 2017 80 Streetscooters, ark me en K\u00f6\u00f6lkast fuar 680 Kilo Fesk koopi.\n\nFan Juuli 2017 \u00f6n skul di Produktsjoon fan di \"Work XL\" \u00f6nlaap, en Wain me 20 Kubikmeetern Leervoluumen, wat t\u00f6hop me Ford becht uur skel. \n\nSent Mai 2018 uur uk \u00f6n D\u00fcren Streetscooters becht. Diarme t\u00f6hop ken em 20.000 Autos \u00f6n't Jaar bech, ark Dai 46 Stek.\n\n\u00d6n di Oktoober fan 2021 waar di Firma t\u00f6 Odin Automotive forkooopet. Des es en Firma fan Stefan Krause, diar al Fuarseter fan't Marketing bi BMW wesen es.\n\nModeli\n\nAutos\n\nWork \n\nBi di Streetscooter sen fi Fuarderweelen \u00f6ndrewen, en dit heer en elektrohydraulisk Serostj\u00fc\u00fcring.. Di Hoogdi fan di Leerplati waar sa \u00fctsaacht, dat dit gur fuar di Rech fan di Mensk es. Diart\u00f6 kumt, dat di aur di Weelen hengiar, sa dat di fan jen Sir t\u00f6 di \u00dc\u0111er gleer es.  Wan en Kast diar\u00f6n es, da ken em diar fan trii Siren bi kum. Rochts fan di K\u00f6\u00f6rerseet ken soowen Breev-Transportkasten henstelt uur. \n\nDi Karoserii es fan K\u00f6nststof maaket.\n\nWork L \n\nBi di Streetscooter Work L ken em ombi 30 % muar Wecht mefo, en em heer binai debelt sa fuul Plaats diarfuar.\n\nWork XL \nDi 16. August 2017 waar di Varianti Modell XL weeget, wat \u00fcp B\u0101sis fan di Ford Transit becht uur en ombi 20 Kubikmetern Plaats heer.\n\nTransportr\u00e4der\n\nWork Bike \nDit Work Bike es en Transportweel fuar Post, wat di Postb\u00f6\u00f6r elektrisk helpt (Bit 25\u00a0km/h sa \u00fcs bi't Sk\u00fc\u00fcwen bit 6\u00a0km/h). Di Akku heer 36-[[Volt|V] en 480\u00a0Wh Kapatsiteet, dit leengt fuar ombi 35 km. Di Mootor set \u00f6n't Achterweel. Em ken me dit Work Bike bit t\u00f6 50 kg Post \u0101pleer.\n\nWork Trike \nDit Triiweel ken 90 kg me langs fo. Tau Motooren \u00f6n di Achterweelen help bit 25 km/h en bit Sk\u00fc\u00fcwen bit 6 km/h. Di Akku heer 36 V / 480 Wh en skel 30 km skafi.\n\nTechnisk Daaten\n\nHat giar jit fii\u0111er \n2017 waar fif Autos me Partiikelfilter fuar fiin Stof fuarstelt Mann+Hummel, wat di Stof fan Gumimenteln en Bremsen t\u00f6beekhual skel.\n\n2018 skel 500 Transporter me Brenstofselen bechten \u00fctprobiaret uur.\n\nWeblinks \n\n Website der StreetScooter GmbH\n Verkaufsprospekt der Deutschen Post\n Bernd M\u00fcllender: Deutschlands Mister E-Mobility. In: Die Tageszeitung, 25. Dezember 2017.\n\nEinzelnachweise \n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)\nProjekt (RWTH)"